“Percakapan di suatu malam di bulan Ramadhan”
(A) Untung kadada mati lampu lagi pas bulan puasa.
(B) Sawat mati pulang talalu banar PLN.
(A) Banyu banyak salah, mati lampu, ujarnya kelabihan banyu,malah jadi kebanjiran. Banyu dikit salah jua, mati lampu jua,nya kurang tu pang tenaganya memutar turbin.
(B) Kayapa pang lagi? Padahal kada semunyaan listrik disini disandang Riam Kanan, tapi bila banyu naik atau turun, laluja mati lampu.
(A) Bagusnya ada pembangkit listrik hanyar pang, nang selajur kawa mengurangi pengagguran di Indonesia. Pembangkit Listrik Tenaga Manusia.
(B) Kayapa tu?
(A) Jadi nang memutar turbinnya manusia, kaya di pelem samson, ada lo pas samsonnya tetangkap, jadi disuruh memutar roda kayu nang kaya turbin.
(B) Mun itu banyak banar makan manusia, berapa ratus ekong nang memutar, lucut nang ay!
(A) Makanya jarku mengurangi pengangguran, sekali seratuskah urangnya nang memutar, jadi pengangguran tu ada jua gawian, bila perlu gajihnya ganali,tiga juta!
(B) Tiga juta seapa?
(A) Tiga juta se sip (maksudnya Shift), se sip tiga jam kah, siapa nang kada hakun. Jadi buruh buruh, buhan tukang, lawan buhan pengangguran tu bila kadada nang digawi, daftarja jadi pekerja di PLTM, paruh waktu kawa jua, kada usah terikat, pumput pumput mencari duit kan, baik bukah kesitu,barangja uyuh uyuh dulu,tapi duitnya ganal.
(B) Siup urang tiga jam memutar
(A) Baya menjuhung kaitu ja, banyak jua urangnya, nyawaja treking kawa ja labih pada tiga jam, apalagi bejalan sambil menunjul kaitu ja, tinggal pasang mp3 player ja di telinga, bejalan ai lagi, anggap ja selajur olahraga
(B) Bujur jua lah, nyaman jua ada lahan usaha hanyar, mengurangi pengangguran, selajur kada lagi mati lampu, kadada alasan lagi banyu naik, banyu surut. Kadada alasan lagi mati lampu mun PLTU Asam Asam dibaiki.
(A) Mana jua batubara parak habis,minyak jua kada tahan lagi, mun kaitu kada usah lagi betetukar bahan bakar gasan pembangkit listrik, pakai tenaga manusia ja, manusia di Indonesia ni kada behabisan jua, banyak ja tukang ulahnya, lumayan jua mengurangi anggaran nukar bahan bakar gasan pembangkit listrik.
(B) Tapi busiah ampihan urang begawi? Kadada nang hakun lagi begawi di situ?
(A) Buhan nang dipenjara di gawiakan, mun buhan napi wajib begawi itu, kada di gajih, napi pang.
(B) Iih lah, mun habis jua pang?
(A) Apanya nang habis?
(B) Mun habis manusianya, pas hari raya misalnya, harus libur semunyaan lo? Napi gin dapat dispensasi
(A) Ganti lawan sapi!, ikat sapi di situ jadi gantinya manusia, unjai’i pakai rumput, jadi jalan tarus sapinya
(B) Behapal!!!
(A) Tapi bujuran ni, bagus tu bila bujuran ada PLTM, tapi apa yu lah bagusnya ngarannya? PLTM kah, PLTR (Pembangkit Listrik Tenaga Rakyat) atau PLTB (Pembangkit Listrik Tenaga Buruh)?
(B) Mun PLTB kasar pulang, PLTR jadi pina kaya komunis, cocok PLTM jua pang. Sip tu.
“Versi sensor, yang asli terlalu ekstrim”
*Perlu saya translate ke Bahasa Indonesia atau English? Ga usah deh ya? Kayanya mudah aja di mengerti oleh anda anda sekalian*
Update: Tambahan, buhan bangsat di PLN tu memati’i lampu tarus, sudah berapa hari ini mati lampu tarus pas subuh. alasan apa pulang?
zsm_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn zsm_Latn bjn_Latn sun_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn mos_Latn bjn_Latn bjn_Latn ind_Latn ind_Latn bjn_Latn